
70                                                                  DR 30.7.2018                                                       

 
Untuk makluman juga, penduduk yang terlibat dalam tiga daerah iaitu Papar, 

Beaufort dan Sipitang yang melalui jajaran Pan Borneo ini, selain daripada mereka yang 
datang daripada negeri Sarawak, adalah melebihi 200,000 orang.  

■1700 

 Mereka ini memerlukan supaya jalan ini yang sentiasa sibuk saban hari dapat 
dinaiktarafkan dengan segera. Selain itu projek-projek kecil yang telah diluluskan dan 
diturunkan peruntukannya, seperti pembinaan masjid di Pekan Menumbok dan juga sekolah-
sekolah agama hendaklah segera dilaksanakan oleh kerajaan. 

 Tuan Yang di-Pertua, sesungguhnya kesihatan amat penting dalam kehidupan 
seharian rakyat kita, bak kata pepatah “health is wealth”, dengan izin. Secara tidak langsung, 
kesihatan rakyat berkait rapat dengan kesihatan mereka. Penyakit tidak mengira penduduk 
bandar ataupun luar bandar. Saya bersyukur kerana di kawasan saya, Parlimen Beaufort 
sudah terdapat dua buah hospital bagi menjaga kesihatan rakyat.  

 Saya juga berterima kasih kerana Hospital Beaufort akan menjadi, dijadikan hospital 
pakar yang akan dapat menyumbangkan pelbagai perkhidmatan kepada rakyat di seluruh 
Daerah Beaufort dan daerah-daerah yang berdekatan dengannya.  

 Sehubungan dengan itu, saya memohon agar kerajaan khususnya Kementerian 
Kesihatan meneruskan cadangan untuk menjadikan Hospital Beaufort sebagai sebuah 
hospital pakar yang major dan mengekalkan pusat fisioterapi yang telah banyak membantu 
rakyat yang memerlukan di seluruh negeri Sabah. Untuk meningkatkan lagi perkhidmatan 
kesihatan di peringkat kampung, saya juga turut menggesa agar cadangan menaik taraf klinik 
rakyat di Kampungan Limbawang, Beaufort kepada klinik kesihatan dilaksanakan dengan 
segera. 

 Di dalam kesempatan ini, saya mengucapkan tahniah kepada Kerajaan Negeri 
Sabah kerana mewujudkan sebuah Kementerian Kesihatan untuk negeri Sabah. Bak kata 
orang Sabah, “kita-kita juga bah ini”. Jadi saya menyokonglah saranan tadi supaya 
peruntukan diturunkan kepada kementerian di peringkat negeri Sabah, supaya dapat 
melaksanakan tugas dan tanggungjawabnya. 

 Saya juga ingin menyentuh tentang janji. Janji yang ada menyatakan bahawa 
kerajaan akan memperkenalkan skim caruman KWSP untuk suri rumah. Terdapat 45.4 
peratus wanita tidak berada di dalam pasaran buruh dalam negara kita Malaysia ini. Jumlah 
wanita pada ketika ini, pada hujung tahun 2017 ialah 15.5 juta orang. Adakah, pertanyaan 
saya pihak kerajaan sudah membuat kajian berapa ramai suri rumah di Malaysia yang 
dicadangkan menerima caruman KWSP ini? Bagaimana pula dengan suri rumah yang 
suaminya bekerja, tetapi tidak mencarum KWSP? Begitu juga dengan suami-suami yang 
bekerja sendiri. Tentunya tidak ada caruman KWSP. 

 Begitu juga dengan ibu tunggal, adakah ibu tunggal menerima skim caruman KWSP 
ini dan sudah kah pihak kerajaan membuat perkiraan perbelanjaan yang akan ditanggung 
oleh kerajaan bagi penerima skim caruman KWSP yang dicadangkan. Adakah ketiga-tiga 
mekanisme yang telah disebutkan oleh Yang Amat Berhormat Menteri Pembangunan 
Wanita, Keluarga dan Masyarakat pada 18 Julai 2018 di Dewan yang mulia ini, dapat 
memastikan kesemua suri rumah dapat menerima skim caruman seperti yang dijanjikan oleh 
Pakatan Harapan. 

 Saya juga ingin menyentuh tentang berkaitan dengan adanya ekonomi yang 
berasaskan digital di luar bandar. Ini kerana dapat meningkatkan potensi ekonomi di luar 
bandar melalui perkhidmatan internet berkelajuan tinggi. Rakyat dapat melakukan transaksi 
urusan perniagaan mereka secara talian dan ini juga dapat membantu memastikan supaya 
orang-orang muda daripada luar bandar tidak perlu berhijrah ke dalam bandar, ini kerana 
mereka boleh mendapat pendapatan melalui secara talian.  

 Sehubungan dengan itu, saya ingin menyarankan supaya kerajaan khususnya 
Kementerian Komunikasi dan Multimedia meneruskan projek dan program untuk 
membangunkan infrastruktur komunikasi dan kemudahan jalur lebar di Sabah dan Sarawak, 
seperti yang telah diluluskan di dalam Bajet 2018 dengan peruntukan berjumlah RM1 bilion. 

 

 



Untuk makluman juga, penduduk yang terlibat dalam tiga daerah iaitu Papar, Beaufort dan Sipitang yang melalui jajaran Pan Borneo ini, selain daripada mereka yang datang daripada negeri Sarawak, adalah melebihi 200,000 orang. #1700. Mereka ini memerlukan supaya jalan ini yang sentiasa sibuk saban hari dapat dinaiktarafkan dengan segera. Selain itu projek-projek kecil yang telah diluluskan dan diturunkan peruntukannya, seperti pembinaan masjid di Pekan Menumbok dan juga sekolah- sekolah agama hendaklah segera dilaksanakan oleh kerajaan. Tuan Yang di-Pertua, sesungguhnya kesihatan amat penting dalam kehidupan seharian rakyat kita, bak kata pepatah "health is wealth", dengan izin. Secara tidak langsung, kesihatan rakyat berkait rapat dengan kesihatan mereka. Penyakit tidak mengira penduduk bandar ataupun luar bandar. Saya bersyukur kerana di kawasan saya, Parlimen Beaufort sudah terdapat dua buah hospital bagi menjaga kesihatan rakyat. Saya juga berterima kasih kerana Hospital Beaufort akan menjadi, dijadikan hospital pakar yang akan dapat menyumbangkan pelbagai perkhidmatan kepada rakyat di seluruh Daerah Beaufort dan daerah-daerah yang berdekatan dengannya. Sehubungan dengan itu, saya memohon agar kerajaan khususnya Kementerian Kesihatan meneruskan cadangan untuk menjadikan Hospital Beaufort sebagai sebuah hospital pakar yang major dan mengekalkan pusat fisioterapi yang telah banyak membantu rakyat yang memerlukan di seluruh negeri Sabah. Untuk meningkatkan lagi perkhidmatan kesihatan di peringkat kampung, saya juga turut menggesa agar cadangan menaik taraf klinik rakyat di Kampungan Limbawang, Beaufort kepada klinik kesihatan dilaksanakan dengan segera. Di dalam kesempatan ini, saya mengucapkan tahniah kepada Kerajaan Negeri Sabah kerana mewujudkan sebuah Kementerian Kesihatan untuk negeri Sabah. Bak kata orang Sabah, "kita-kita juga bah ini". Jadi saya menyokonglah saranan tadi supaya peruntukan diturunkan kepada kementerian di peringkat negeri Sabah, supaya dapat melaksanakan tugas dan tanggungjawabnya. Saya juga ingin menyentuh tentang janji. Janji yang ada menyatakan bahawa kerajaan akan memperkenalkan skim caruman KWSP untuk suri rumah. Terdapat 45.4 peratus wanita tidak berada di dalam pasaran buruh dalam negara kita Malaysia ini. Jumlah wanita pada ketika ini, pada hujung tahun 2017 ialah 15.5 juta orang. Adakah, pertanyaan saya pihak kerajaan sudah membuat kajian berapa ramai suri rumah di Malaysia yang dicadangkan menerima caruman KWSP ini? Bagaimana pula dengan suri rumah yang suaminya bekerja, tetapi tidak mencarum KWSP? Begitu juga dengan suami-suami yang bekerja sendiri. Tentunya tidak ada caruman KWSP. Begitu juga dengan ibu tunggal, adakah ibu tunggal menerima skim caruman KWSP ini dan sudah kah pihak kerajaan membuat perkiraan perbelanjaan yang akan ditanggung oleh kerajaan bagi penerima skim caruman KWSP yang dicadangkan. Adakah ketiga-tiga mekanisme yang telah disebutkan oleh Yang Amat Berhormat Menteri Pembangunan Wanita, Keluarga dan Masyarakat pada 18 Julai 2018 di Dewan yang mulia ini, dapat memastikan kesemua suri rumah dapat menerima skim caruman seperti yang dijanjikan oleh Pakatan Harapan. Saya juga ingin menyentuh tentang berkaitan dengan adanya ekonomi yang berasaskan digital di luar bandar. Ini kerana dapat meningkatkan potensi ekonomi di luar bandar melalui perkhidmatan internet berkelajuan tinggi. Rakyat dapat melakukan transaksi urusan perniagaan mereka secara talian dan ini juga dapat membantu memastikan supaya orang-orang muda daripada luar bandar tidak perlu berhijrah ke dalam bandar, ini kerana mereka boleh mendapat pendapatan melalui secara talian. Sehubungan dengan itu, saya ingin menyarankan supaya kerajaan khususnya Kementerian Komunikasi dan Multimedia meneruskan projek dan program untuk membangunkan infrastruktur komunikasi dan kemudahan jalur lebar di Sabah dan Sarawak, seperti yang telah diluluskan di dalam Bajet 2018 dengan peruntukan berjumlah RM1 bilion.